ღონისძიება იტალიის კულტურის ცენტრში
2012-04-06 17:03 (Asia/Dubai)
პარასკევს, 6 აპრილს, 17:30 სთ-ზე, იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის ქ. 3/5, კორპუსი 3, ოთახი H 109) ჩატარდება პროფ. ნოდარ ლადარიას სემინარი ”დანტეს განმარტებანი” (ქართულ ენაზე).
დასწრება თავისუფალია.

დოქტორ რობერტ მელნიკის საჯარო ლექცია
2012-04-06 21:37
10 აპრილს, 18:00 საათზე, ილიას სახელმწიფო უნივერსიტეტის G106 აუდიტორიაში (G კორპუსი, გ. წერეთლის 1) გაიმართება არიზონის უნივერსიტეტის პროფესორის, დოქტორ რობერტ მელნიკის საჯარო ლექცია თემაზე: „მსოფლიო მდგრადობის გამოწვევები: საჯარო პოლიტიკის როლი საქართველოში”/Challenges to a Sustainable World: Role of Public Policy in Georgia”. დასწრება თავისუფალია.
დოქტორი მელნიკი 2008 წლიდან მდგრადობის გლობალური ინსტიტუტის აღმასრულებელი დეკანი და მთავარი ოპერაციული ოფიცერია. მანამდე ის გახლდათ არიზონის უნივერსიტეტის მორისონის ინსტიტუტის ეკონომიკურ საქმეთა ვიცე- პრეზიდენტი და დირექტორი საჯარო პოლიტიკის მიმართულებით, ჰადსონის ინსტიტუტის უფროსი მკვლევარი და ვიცე-პრეზიდენტი. ის ატარებს კვლევებს ურბანიზაციასა და ეკონომიკურ განვითარებაზე, არის სამი წიგნისა და უამრავი საჯარო პოლიტიკის ნარკვევის/წერილის ავტორი. მელნიკი ფლობს ბაკალავრის ხარისხს დარტმუტის კოლეჯიდან და მაგისტრისა და დოქტორის ხარისხებს არიზონის უნივერსიტეტიდან.
შეხვედრა იმართება ილიას სახელმწიფო უნივერსიტეტისა და კოლუმბიის უნივერსიტეტის პარტნიორული შეთანხმების ფარგლებში, აღმოსავლეთ-დასავლეთის მართვის ინსტიტუტისა (EWMI) და ამერიკის შეერთებული შტატების საერთაშორისო განვითარების სააგენტოს (USAID) პროგრამის – „საჯარო პოლიტიკის, ადვოკატირებისა და სამოქალაქო საზოგადოების განვითარება საქართველოში (G-PAC)“ ეგიდით.
დამატებითი ინფორმაციისთვის მოგვმართეთ:
ტელ.: 577 720013
ელ. ფოსტა: archil.sumbadze@iliauni.edu.ge
არჩილ სუმბაძე – საჯარო ადმინისტრირების სამაგისტრო პროგრამის კოორდინატორი.

საჯარო ლექციების სერია
2012-04-10 00:00
ილიას სახელმწიფო უნივერსიტეტის კონსტიტუციური კვლევების ცენტრი, იწყებს საჯარო ლექციების სერიას:
10 აპრილს, 16:30 საათზე, ილიას სახელმწიფო უნივერსიტეტის (ქაქუცა ჩოლოყაშვილის გამზირი 3/5 ) G 106 აუდიტორიაში გაიმართება საჯარო ლექცია თემაზე: საქართველოს სახალხო დამცველის საპარლამენტო ანგარიში. მომხსენებელი საქართველოს სახალხო დამცველი (ომბუდსმენი) ბატონი გიორგი ტუღუში. შეხვედრის ფარგლებში გაფორმდება ურთიერთანამშრომლობის მემორანდუმი საქართველოს სახალხო დამცველის ოფისსა და ილიას სახელმწიფო უნივერსიტეტს შორის.

ილიაუნი ბიზნეს რევიუს პრეზენტაცია
2012-04-10 16:20
11 აპრილს, 15:00 საათზე, ილიას სახელმწიფო უნივერსიტეტის G კორპუსის №106 საკონფერენციო დარბაზში (გ.წერეთლის 2, ყოფილი ენციკლოპედიის შენობა) შედგება „ილიაუნი ბიზნეს რევიუს“ (IBR) მიერ მომზადებული კვლევის – ,,თბილისის მინერალური წყლების ბაზარი – მომხმარებლის არჩევანი’’ შედეგების პრეზენტაცია.
აღნიშნული კვლევის მიზანია, გამოავლინოს, რომელ ბრენდს ანიჭებს მომხმარებელი უპირატესობას და რომელია თბილისში პოპულარული მინერალური წყალი. კვლევა ჩატარდა 10-20 მარტის პერიოდში და შესწავლილ იქნა ,,პოპულის’’ ქსელის 15 სავაჭრო ობიექტი, თბილისის 11 რაიონში.
თითოეულ სავაჭრო წერტილში დაფიქსირებულ იქნა 65–75 ადამიანის არჩევანი, კერძოდ, რომელი ბრენდის პროდუქცია ჰქონდა შეძენილი.
კვლევა არ ითვალისწინებს გაყიდვების რაოდენობას, დაფიქსირებულია მხოლოდ მომხმარებლის არჩევანი.
სულ თბილისის მასშტაბით შესწავლილ იქნა 1054 ადამიანის არჩევანი. შედეგები დალაგებულია ბრენდების, თბილისის რაიონების, სქესის და ასაკობრივი ჯგუფების მიხედვით.
კვლევაში ჩართული იყო ხუთი ადგილობრივი ბრენდი – ნაბეღლავი, ლიკანი, ბორჯომი, საირმე და ფლატე. ასევე ერთ–ერთი პუნქტი იყო უცხოური წარმოების მინერალური წყალი.
„ილიაუნი ბიზნეს რევიუ“ მზადდება ილიას სახელმწიფო უნივერსიტეტის ბიზნესის ფაკულტეტზე არსებული ეკონომიკური კვლევებისა და კონსულტაციების ცენტრის მკვლევრების მიერ.

ნატოს საინფორმაციო შეხვედრა
2012-04-10 17:05
11 აპრილს, 13:00 საათზე, ილიას სახელმწიფო უნივერსიტეტს ეწვევიან ნატოს შესახებ საინფორმაციო ცენტრის დირექტორი თენგიზ გოგოტიშვილი და საქართველოს უსაფრთხოების ანალიზის ცენტრის დირექტორი დევიდ სმიტი. სტუდენტებთან შეხვედრის თემა იქნება ალიანსის თანამედროვე გამოწვევები.
მისამართი: G 106 – ე აუდიტორია, გ. წერეთლის 2, ყოფილი ენციკლოპედიის შენობა.

ექსკლუზიური ჩვენება ილიაუნის სტუდენტებისათვის
2012-04-11 15:52
19 აპრილს, 17:00 საათზე, ილიას სახელმწიფო უნივერსიტეტში (ა კორპუსის 101-ე აუდიტორიაში) გაიმართება ტელეკომპანია ”პიკის” მიერ შექმნილი დოკუმენტური ფილმის „ვარსკვლავური ქვების“ პრემიერა.
ფილმი შეიქმნა ტელეპროექტ „უცნობი კავკასიისა“ და ილიას სახელმწიფო უნივერსიტეტის კულტურული ასტრონომიის ლაბორატორიის ერთობლივი ძალისხმევის შედეგად. ჩვენებას დაესწრებიან ფილმის ავტორები და გაიმართება განხილვა.
ფილმი შექმნილია რუსულ ენაზე და მისი მთავარი მიმართულებაა საქართველოში არსებული მეგალითური კომპლექსების არქეო-ასტრონომიული შესწავლა. ექპედიციამ, რომლის მუშაობაც ამ ფილმშია აღწერილი, დაადასტურა საქართველოს ისტორიის უძველეს პერიოდში ასტრონომიული ცოდნის არსებობა და გამოყენება.

კატასტროფების რისკის მართვა – გამოწვევა განვითარებისთვის
2012-04-17 10:50
19 აპრილს (09:00–18:00) ილიას სახელმწიფო უნივერსიტეტის G კორპუსის (ყოფილი „ენციკლოპედიის“ შენობა) 106-ე აუდიტორიაში გაიმართება საერთაშორისო კონფერენცია ”კატასტროფების რისკის მართვა – გამოწვევა განვითარებისთვის”.
კონფერენცია ორგანიზებულია კავკასიის გარემოსდაცვითი არასამთავრობო ორგანიზაციების ქსელის (CENN), ტვენტეს უნივერსიტეტის გეოინფორმაციული მეცნიერებისა და დედამიწის შემსწავლელი ფაკულტეტის (ITC) და ილიას სახელმწიფო უნივერსიტეტის მიერ. კონფერენციის ფარგლებში მოხდება საქართველოს ბუნებრივი საფრთხეებისა და რისკების ატლასის პრეზენტაცია, რომელიც თანამედროვე მეთოდოლოგიების და ტექნოლოგიების საფუძველზე მომზადდა. კონფერენციაში მონაწილე საერთაშორისო ექსპერტები წარმოადგენენ კატასტროფების რისკების მართვის და რისკების შეფასების აპრობირებულ და ინოვაციურ მიდგომებსა და კვლევებს.
დასწრება თავისუფალია, გათვალისწინებულია კონფერენციის სინქრონული თარგმანი.

უნიკინო 20 აპრილს: ”კედელი”
2012-04-17 19:13
პარასკევს, 20 აპრილს, 18:00 საათზე, ილიას უნივერსიტეტის A კორპუსში, 101-ე აუდიტორიაში ნაჩვენები იქნება ალან პარკერის ფილმი ”კედელი” (Pink Floyd The Wall) (1982).
ფილმის ჩვენება ხორციელდება ილიას უნივერსიტეტის როკ-კლუბის ინიციატივით.
თარგმანი: თამარ ბაღიშვილი.

სტუმრები ვენის უნივერსიტეტიდან
2012-04-18 16:52
ილიას სახელმწიფო უნივერსიტეტს სტუმრად ეწვევიან ვენის უნივერსიტეტის გერმანისტიკის ინსტიტუტის პროფესორები ქალბატონი ულრიკე ედერი და ბატონი ვერნერ ტიტელბახი, რომლებიც 24 აპრილს, 15.00 სთ-ზე, ავსტრიულ ბიბლიოთეკაში (ქ. ჩოლოყაშვილის 3/5, ილიაუნის ავსტრიული ბიბლიოთეკა, H 104) წაიკითხავენ მოხსენებებს შემდეგ თემებზე:
უ. ედერი: „ავსტრიული საბავშვო და საყმაწვილო ლიტერატურა გერმანულის როგორც უცხოური ენის სწავლების პროცესში“.
ვ. ტიტელბახი: „იდენტობა და თვითკონსტრუქცია“.
სამუშაო ენა: გერმანული
დასწრება თავისუფალია.

ლგბტ მოძრაობის თავისებურებანი
2012-04-18 17:02
23 აპრილს, 17:00 საათზე, ილიას სახელმწიფო უნივერსიტეტის საკონფერენციო დარბაზში (გ. წერეთლის 3, აღმოსავლეთმცოდნეობის ინსტიტუტი, ყოფილი უცხო ენების შენობასთან, პირველი სართული) არასამთავრობო ორგანიზაცია “იდენტობა” ნიდერლანდების საელჩოს მხარდაჭერით გიწვევთ დისკუსიაზე ხელოვნების ისტორიისა და თეორიის მაგისტრ შორენა გაბუნიასთან, რომელიც წაიკითხავს ლექციას თემაზე: “ლგბტ მოძრაობის თავისებურებანი პოსტ-საბჭოთა ქვეყნებში”.
შეხვედრის მიზანია, სტუდენტებს გააცნოს ლგბტ (ლესბოსელი, გეი, ბი, ტრანსგენდერი) საკითხების თემატიკა. დისკუსიაში სტუდენტთა მაქსიმალური ჩართულობის მიზნით შეხვედრას ინტერაქტიული ხასიათი ექნება.
დისკუსია საუკეთესო შესაძლებლობას მისცემს სამართლის, სოციალური, ფსიქოლოგიური, სამედიცინო და ჟურნალისტიკის სპეციალობების სტუდენტებს პროფესიული თვალსაწიერის გასაფართოებლად.
დაინტერესებულ სტუდენტებს საშუალება ექნებათ:

ჩაერთონ სხვა დამატებით აქტივობებში, მონაწილეობა მიიღონ ტრენინგებსა და სხვადასხვა ღონისძიებაში, რათა გაიღრმაონ ლგბტ საკითხების შესახებ ცოდნა;
მოამზადონ თემები და მონაწილეობა მიიღონ 2012 წლის დეკემბრის ბოლოსთვის დაგეგმილ ორდღიან კონფერენციაში, რომელზეც მოხდება 20 საუკეთესო თემის წარდგენა. თემების მეტი პოპულარიზაციის მიზნით აღნიშნული ნაშრომები გამოქვეყნდება ,,იდენტობის” ვებ-ჟურნალ iD Mag-ზე.

სადისკუსიო მასალა ხელმისაწვდომია ბმულზე: http://identoba.ge/7471
დამატებითი ინფორმაციისათვის მიმართეთ ნათია ხარატიშვილს; natiak@identoba.org; 599 202542.

ბრეიქდანსის ალტერნატიული გაკვეთილი ილიაუნიში
2012-04-18 17:51
Red Bull BC One 2012 – ბრეიქდანსის ყველაზე პრესტიჟული ჩემპიონატის ერთ-ერთი ეტაპი თბილისში 21 აპრილს გაიმართება. 19 აპრილს კი 15:00 საათზე ილიას სახელმწიფო უნივერსიტეტში, A101 აუდიტორიაში Red Bull BC One ღონისძიების ფარგლებში, სტუდენტებისთვის გაიმართება ალტერნატიული გაკვეთილი.
ალტერნატიულ გაკვეთილს ჩაატარებენ ბრეიქდანსის მსოფლიო ვარსკვლავები, Roxrite (აშშ) – მოქმედი ჩემპიონი, Red Bull BC One 2011 -ის გამარჯვებული, Airdit (გერმანია) – ლეგენდარული ბი-ბოი, Red Bull BC One – ის ვეტერანი ბი-ბოი, Yan The Shrimp (რუსეთი) – ერთ-ერთი ყველაზე წარმატებული რუსი ბი-ბოი.
სტუდენტებს საშუალება ექნებათ გაესაუბრონ მსოფლიო ვარსკვლალებს, დაუსვან შეკითხვები და გაიზიარონ მათი გამოცდილება.
დამატებითი ინფორმაციისთვის Red Bull BC Cypher Tbilisi 2012 ეწვიეთ http://www.facebook.com/events/199851236791084/.

შეხვედრა ამერიკელ იურისტებთან
2012-04-19 16:52
16 მაისს, 16:00 საათზე, ილიას სახელმწიფო უნივერსიტეტის A101-ე აუდიტორიაში პროექტ ”საზოგადოების განვითარება და სამოქალაქო უფლებების” ფარგლებში მოეწყობა ამერიკელი იურისტების დაიანა გლობერის და დევიდ ზისერის სტუდენტებთან შეხვედრა.
სტუდენტებს საშუალება ექნებათ, გაეცნონ საქართველოში მოქმედ იურიდიული დახმარების სისტემას და ამ ორი იურისტის გამოცდილებას ამერიკაში. საქართველოში მოქმედ იურიდიული დახმარების სისტემას მსმენელებს გააცნობს საქართველოს სასჯელაღსრულების, პრობაციისა და იურიდიული დახმარების საკითხთა სამინისტროს სსიპ იურიდიული დახმარების სამსახურის დირექტორი – ირაკლი კობიძე.
საზოგადოებისათვის სასარგებლო შეთანხმებების (Community Benefits Agreement) წარმოშობა და განვითარება დაიწყო ამერიკაში, კერძოდ, კალიფორნიის შტატში. საზოგადოებისათვის სასარგებლო შეთანხმებები გულისხმობს კონკრეტული საინვესტიციო პროექტების განხორციელების დროს შეთანხმებას დეველოპერსა და ადგილობრივ მოსახლეობას, საზოგადოებრივ გაერთიანებებს შორის. ასევე შესაძლებელია ადგილობრივი ხელისუფლებაც მონაწილეობდეს და მხარე იყოს ასეთი შეთანხმებების დადების დროს. მხარეებს შორის მიღწეული შეთანხმება იურიდიული საბუთია და სავალდებულოა შესასრულებლად.
სახელმწიფოს მიერ დაფინანსებული იურიდიული დახმარების სისტემა საქართველოში 2005 წლიდან ამოქმედდა რამდენიმე პილოტური პროექტის სახით, რომელიც პირველად საერთაშორისო დონორი ორგანიზაციების თანადაფინანსებით მიმდინარეობდა. 2007 წლის 19 ივნისს საქართველოს პარლამენტმა მიიღო კანონი იურიდიული დახმარების შესახებ და 2007 წლიდან საქართველოს თითქმის მთელ ტერიტორიაზე გავრცელდა. ამჟამად იურიდიული დახმარების სამსახური საადვოკატო მომსახურებას მხოლოდ სისხლის სამართლის და ადმინისტრაციულ საქმეებზე უზრუნველყოფს, როდესაც ადმინისტრაციული სამართალდარღვევა ითვალისწინებს პატიმრობას, ხოლო სამოქალაქო და სხვა სახის ადმინისტრაციულ საქმეებზე უზრუნველყოფილია მხოლოდ კონსულტაცია და იურიდიული დოკუმენტების შედგენა სოციალურად დაუცველი მოსახლეობისათვის.
პროექტთან დაკავშირებით დამატებითი ინფორმაციისათვის იხილეთ: www.facebook.com/upleba.
პროექტი ხორციელდება საკანონმდებლო პრაქტიკის (LFP) პროგრამის ფარგლებში.
მხარდაჭერილია საერთაშორისო განათლების ამერიკული საბჭოების (ACTR/ACCELS) მიერ აშშ-ს სახელმწიფო დეპარტამენტის განათლებისა და კულტურის საქმეების ბიუროსგან მიღებული დაფინანსებით. არცერთი ორგანიზაცია აქ გამოთქმულ მოსაზრებებზე არ აგებს პასუხს.

ლექცია ანტინარკოტიკული კამპანიის შესახებ
2012-04-20 17:52
24 აპრილს, 16:00 სთ-ზე (ი. ჭავჭავაძის N32, აუდიტორია A101), ილიას სახელმწიფო უნივერსიტეტის კონსტიტუციური კვლევების ცენტრი საჯარო ლექციათა სერიის ფარგლებში გთავაზობთ მორიგ შეხვედრას საქართველოს მთავარი პროკურორის პირველ მოადგილე, ბატონ დავით საყვარელიძესთან.
ლექცია შეეხება ანტინარკოტიკულ კამპანიას, რომელსაც ახორციელებს საქართველოს სახელმწიფო და რომლის განხორციელებაშიც აქტიურად არის ჩართული საქართველოს პროკურატურა.
ლექციის ფორმატი ითვალისწინებს ინტერაქციული მეთოდის გამოყენებას, შესაბამისად, დამსწრე აუდიტორიას მიეცემა საშუალება გამოთქვას საკუთარი მოსაზრება და დასვას შეკითხვები.

ირანული ფილმის ჩვენება
2012-04-20 18:01
26 აპრილს, 17.00 საათზე, ილიაუნის 101 – ე აუდიტორიაში (ი. ჭავჭავაძის გამზ. 32) გაიმართება ირანული მძაფრსიუჟეტიანი ფილმის „პირველი ნაბიჯი“ (“The First Move”/”حركت اول”) ჩვენება.
ფილმში აღწერილია საზარელი ბოროტმოქმედი მოთამედი როგორ კლავს ბიზნეს-პარტნიორს, შემდეგ კი ყალბი პასპორტით შედის ირანში და ცდილობს, მისი ქონება ხელში ჩაიგდოს. პოლიცია ეძებს დამნაშავის თავშესაფარს, თავის მხრივ კი, სარა, მოკლული ბიზნესმენის შვილიშვილი, მეგობრების დახმარებით ცდილობს რევანშის აღებას მოთამედზე, რათა დაიბრუნოს მოპარული ქონება, რომელიც მის ბაბუას ეკუთვნის.
რეჟისორი და სცენარის ავტორი: ფარჰად ნაჯაფი.
როლებში: ელნაზ შაქერდუსთი, ფურია ფურსორხი, ლეილა ოთადი, თირდად ქიაი და სხვ.
ენა: სპარსული (ინგლისური სუბტიტრებით)
დასწრება თავისუფალია.

თანამედროვე საუნივერსიტეტო ბიბლიოთეკა
2012-04-20 18:37
24 აპრილს, 12:00 საათზე, ილიას სახელმწიფო უნივერსიტეტის ბიბლიოთეკა „საქართველოს ბიბლიოთეკის კვირეული – 2012“-ის ფარგლებში გამართავს პრეზენტაციას თემაზე: „თანამედროვე საუნივერსიტეტო ბიბლიოთეკა“.
პრეზენტაციაზე განხილული იქნება ილიაუნის ბიბლიოთეკაში არსებული რესურსები; სამეცნიერო ელექტრონული ბაზები; ელექტრონული ბიბლიოთეკა; ელექტრონული კატალოგი და სხვ.
პრეზენტაციის პარალელურად გაიმართება რარიტეტული და უნიკალური წიგნების გამოფენა.
მის.: ილიას სახელმწიფო უნივერსიტეტი, G კორპუსი, 106-ე აუდიტორია (ყოფილი ენციკლოპედიის შენობა), გ. წერეთლის 2.
გთხოვთ, მობრძანდეთ.

ახალი მშენებლობების კვლევა - ფასების ანალიზი
2012-04-23 17:46
25 აპრილს, 15:00 საათზე, ილიას სახელმწიფო უნივერსიტეტში (G კორპუსი, აუდიტორია 106, გ.წერეთლის 2, ყოფილი ენციკლოპედიის შენობა) შედგება „ილიუნი ბიზნეს რევიუს“ მიერ მომზადებული ‘’ახალი მშენებლობების კვლევა – ფასების ანალიზი“ პრეზენტაცია.
წარმოდგენილი კვლევა მოიცავს ამომწურავ ინფორმაციას თბილისში მიმდინარე ე.წ. „ახალი მშენებლობების“ შესახებ. უფრო კონკრეტულად, კვლევაში განხილულია გეოგრაფიული მდებარეობის (თბილისის უბნების) მიხედვით ერთ კვადრატულ მეტრზე დაფიქსირებული ფასები. კვლევის ფარგლებში წარმოდგენილია სამშენებლო კომპანიების ერთგვარი რეიტინგი. ამასთან, კვლევა განიხილავს საცხოვრებელ და არაკომერციულ ფართებს.
კვლევა ჩატარდა 2012 წლის 20 მარტიდან 20 აპრილის პერიოდში.
კვლევის ფარგლებში შესწავლილ იქნა 39 სამშენებლო (ან მათთან დაახლოებული) კომპანია. შესაბამისად, კვლევის არეალში მოხვდნენ როგორც დიდი და ცნობილი, ისე ის სამშენებლო კომპანიები, რომელთაც შესაძლოა, მხოლოდ ერთი სამშენებლო ობიექტი გააჩნდეთ. ამასთან, კვლევის ობიექტებად შერჩეულ იქნენ ის კომპანიები, რომლებსაც მიმდინარე შემოთავაზებები გააჩნიათ.
კვლევის შედეგად გამოიკვეთა:
თბილისის რომელ უბანში ფიქსირდება ყველაზე მაღალი ფასი ერთ კვადრატულ მეტრ საცხოვრებელ ფართზე;
თბილისის რომელ უბანში ფიქსირდება ყველაზე დაბალი ფასი ერთ კვადრატულ მეტრ საცხოვრებელ ფართზე;
თბილისის რომელ უბანშია ყველაზე დიდი არჩევანი ე.წ. „ახალი მშენებლობების“ მიერ შემოთავაზებულ ფართებზე;
თბილისის რომელ უბანშია ყველაზე მცირე არჩევანი ე.წ. „ახალი მშენებლობების“ მიერ შემოთავაზებულ ფართებზე;
რომელ სამშენებლო კომპანიას აქვს ყველაზე მეტი სამშენებლო ობიექტი შეთავაზებული მომხმარებლისათვის;
რომელ სამშენებლო კომპანიას აქვს ყველაზე ცოტა სამშენებლო ობიექტი შეთავაზებული მომხმარებლისათვის;
თბილისის რომელ უბნებში არ ფიქსირდება მიმდინარე მშენებლობები;
ზოგადად, რომელი კომპანია რამდენ სამშენებლო ობიექტს სთავაზობს მომხმარებელს;
„ილიუნი ბიზნეს რევიუ“ მზადდება ილიას სახელმწიფო უნივერსიტეტის ბიზნესის ფაკულტეტზე არსებული ეკონომიკური კვლევებისა და კონსულტაციების ცენტრის მკვლევრების მიერ.

უნიკინო 27 აპრილს: ”400 დარტყმა”
2012-04-25 17:29
პარასკევს, 27 აპრილს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, ნაჩვენები იქნება ფრანსუა ტრიუფოს ფილმი “400 დარტყმა” (1959). მონაწილეობენ: ჟან-პიერ ლეო, კლერ მორიე, ალბერ რემი, დენიელ კუტერიე, რენო ფონტანაროზა.
ფილმის ჩვენება ხორციელდება საზოგადოებრივი მაუწყებლის პირველი არხის ხელშეწყობით.
დასწრება თავისუფალია.

ლატვიის ნაციონალური კომუნიზმის სათავეები
2012-04-25 17:56
2 მაისს, 16:00 საათზე (H 104-ე აუდიტორიაში, მის.: ქ. ჩოლოყაშვილის გამზირი 3/5, ილიაუნის ავსტრიული ბიბლიოთეკის შენობა), ტემპუსის პროექტის ”სამოდელო სადოქტორო სკოლების განვითარება უკრაინასა და საქართველოში” ფარგლებში, კავკასიის კვლევის საერთაშორისო სკოლის მონაწილეობით, გაიმართება საჯარო ლექცია თემაზე: ,,ლატვიის ნაციონალური კომუნიზმის სათავეები” (The Beginnings of Latvian National Communism: Joining the Komsomol under Stalin), რომელსაც წაიკითხავს გლაზგოს უნივერსიტეტის პროფესორი, რუსეთის და აღმოსავლეთ ევროპის კვლევების დეპარტამენტის თავმჯდომარე ჯეფრი სვაინი.
ლექცია ჩატარდება ინგლისურ ენაზე.

ჟულიეტ კადიოს საჯარო ლექცია
2012-04-27 15:24
1 მაისს, 18:00 საათზე, ილიას სახელმწიფო უნივერსიტეტის G106 აუდიტორიაში (ყოფილი ენციკლოპედიის შენობა) პარიზის სოციალურმეცნიერებათა სკოლის პროფესორი, მრავალი წიგნისა და პუბლიკაციის ავტორი ევროპის, კავკასიისა და რუსეთის კვლევების სფეროში, ჟულიეტ კადიო წაიკითხავს საჯარო ლექციას: “კანონის წინაშე ყველა თანასწორია? პარტიის წევრობა და სამართლებრივი დასჯა მეორე მსოფლიო ომის შემდეგ საბჭოთა კავშირში”.

მუსიკის მოყვარულთა საყურადღებოდ!
2012-04-27 17:14
30 აპრილს, 17.00-ზე, საქართველოს კომპოზიტორთა კავშირის დარბაზში (აღმაშენებლის გამზირი 123) ჩატარდება ილიას სახელმწიფო უნივერსიტეტის მუსიკის ცენტრისა და თბილისის სახელმწიფო კონსერვატორიის სტუდენტ-კომპოზიტორთა ერთობლივი კონცერტი.
კონცერტის მიზანი ორი უმაღლესი სასწავლებლის სტუდენტი კომპოზიტორების დაახლოება და მათი შემოქმედების ფართო საზოგადოებისთვის გაცნობაა. კონცერტზე შესრულდება როგორც აკუსტიკური, ისე ელექტროაკუსტიკური მუსიკა. საღამოს მონაწილეობას იღებს პოეტი დავით დეფი გოგიბედაშვილი.

სახელოვნებო მეცნიერება, პრაქტიკა, მენეჯმენტი - კონფერენცია
2012-04-27 17:25
2, 3, 4 მაისს ილიას სახელმწიფო უნივერსიტეტის ხელოვნების სამეცნიერო-კვლევითი ინსტიტუტი გამართავს მაგისტრანტთა და დოქტორანტთა III საერთაშორისო სამეცნიერო კონფერენციას სახელწოდებით ”სახელოვნებო მეცნიერება, პრაქტიკა, მენეჯმენტი”.
სამეცნიერო კონფერენცია ახალგაზრდა მეცნიერთა აღზრდისა და დაოსტატების საუკეთესო საშუალებაა. მასში მონაწილეობს 17 დოქტორანტი საქართველოდან, პოლონეთიდან, უკრაინიდან და შვედეთიდან. წლევანდელი კონფერენციის მოწვეული ლექტორია პროფესორი, ტრინიტის კოლეჯის ბეკეტის ცენტრის თავმჯდომარე, ბრაიან სინგლტონი (Brian Singleton).
3 მაისს, 11:00 საათზე, მიხეილ თუმანიშვილის სახელობის კინომსახიობთა თეატრში (აღმაშენებლის 164) III საერთაშორისო სამეცნიერო კონფერენციას ოფიციალურად გახსნის ილიას სახელმწიფო უნივერსიტეტის რექტორი გიგი თევზაძე.
4 მაისს, 14:00 საათიდან, კონფერეცნიის ფარგლებში, ილიას სახელმწიფო უნივერსიტეტში (A304) ჩატარდება პროფესორ ბაიან სინგლტონის ორი ლექცია სახელწოდებებით: „ევროპული თეატრი და თანამედროვე წარმოდგენა“, „მეხსიერების ლანდშაფტები: პოსტკოლონიალური წარმოდგენა ნაციონალიზმის მიღმა“;
კონფერენცია ტარდება ნიდერლანდების სამეფოს კულტურის საერთაშორისო ფონდ ”კავკასიის”, ილიას სახელმწიფო უნივერსიტეტისა და მიხეილ თუმანიშვილის სახელობის კინომსახიობთა თეატრის მხარდაჭერით.

წითელი ჯვრის საზოგადოების სემინარი
2012-04-27 17:34
3 მაისს, 16.00 საათზე, ილიას სახელმწიფო უნივერსიტეტის 101 – ე აუდიტორიაში (ი. ჭავჭავაძის გამზ.32) საქართველოს წითელი ჯვრის საზოგადოება გამართავს საგანმანათლებლო სემინარს თემებზე: უსასყიდლო ნებაყოფლობითი სისხლის დონაცია, აივ/შიდსი, B და C ჰეპატიტები და სქესობრივი გზით გადამდები დაავადებები.

საპროცესო შეთანხმების როლი ქართულ სამართალწარმოებაში
2012-04-30 11:57
11 მაისს, 14:00 საათზე, ილიას სახელმწიფო უნივერსიტეტის A 101 აუდიტორიაში თბილისის საქალაქო სასამართლოს სისხლის სამართლის კოლეგიის მოსამართლე ქეთევან ჯაჭვაძე გამართავს საჯარო ლექციას თემაზე: „საპროცესო შეთანხმების როლი ქართულ სამართალწარმოებაში და მისი თანმდევი შედეგები“. კერძოდ, საუბარი იქნება საპროცესო შეთანხმების ისტორიაზე, პრაქტიკაში არსებულ უპირატესობებსა და ნაკლოვანებებზე, რამდენად არის უზრუნველყოფილი სასამართლო კონტროლი საპროცესო შეთანხმების დადებისას, როგორ ხდება საპროცესო შეთანხმების გაფორმება მხარეებს შორის და რა სამართლებრივი შედეგები მოყვება მას.

"ბიზნეს რევიუს" აფთიაქების ბაზრის კვლევა
2012-05-01 17:13
2 მაისს, 15:00 საათზე, ილიას სახელმწიფო უნივერსიტეტის G კორპუსის №106 საკონფერენციო დარბაზში (გ. წერეთლის 2, ყოფილი უცხო ენების კორპუსის უკან, ძველი ენციკლოპედიის შენობა) „ილიაუნი ბიზნეს რევიუს“ (IBR) მიერ მომზადებული „აფთიაქების ბაზრის კვლევის“ შედეგების პრეზენტაცია გაიმართება.
„ილიაუნი ბიზნეს რევიუს“ მიერ გამოსაკვლევად შეირჩა თბილისში შედარებით მსხვილი და ქსელური აფთიაქები, ესენია: „ავერსი“, „PSP“, „GPC“, „City Pharma“ და „ფარმაცენტრი“, „ფარმადეპო“, „ნეოფარმი“, „36,6“, სახალხო აფთიაქი“, „ფარმაგიდი“.
კვლევა მიზნად ისახავდა, საქართველოს ბაზარზე ოპერირებად აფთიაქებს შორის ერთსა და იმავე წამალზე დადგენილიყო ფასები და განხორციელებულიყო მათი შედარებითი ანალიზი. მიღებული შედეგების საფუძველზე განისაზღვრა, რომელი აფთიაქი აწვდის მომხმარებელს მედიკამენტებს ყველაზე იაფად და რომელი აფთიაქი – ყველაზე ძვირად. დაგეგმილია კვლევის შედეგების მიწოდება საზოგადოების ფართო წრეებისათვის.
„ილიაუნი ბიზნეს რევიუში“ აცხადებენ, რომ შედეგების განზოგადებით მიიღება შემდეგი სურათი: „თუ ე.წ. „ყველაზე იაფიან“ აფთიაქებში ოჯახი ჩვენ მიერ შერჩეულ ხშირად მოხმარებულ წამლების პაკეტს შეიძენს, იმავე წამლების შესაძენად ე.წ. „ყველაზე ძვირიან“ აფთიაქში ოჯახს პროდუქციას საშუალოდ 62%-მდე უძვირებს“.
„ილიაუნი ბიზნეს რევიუს“ მკვლევართა ჯგუფი ბაზრის კვლევებს სხვადასხვა მიმართულებით აწარმოებს. უახლოეს მომავალში ინფორმაციები უკვე დინამიკაში იქნება საზოგადოებისათვის მიწოდებული, რაც ბაზარზე არსებულ სხვადასხვა საინტერესო პროცესებზე უფრო ნათელ წარმოდგენას შექმნის. „ილიაუნი ბიზნეს რევიუს“ ინტერესის და საქმიანობის სფეროა მაკრო–მიკრო ეკონომიკური მაჩვენებლები და მათი ანალიზი, ბაზრებისკვლევა, პროგნოზირება, რეიტინგები, ინდექსები, ტენდენციები და რეკომენდაციები.

უნიკინო 4 მაისს: "ღამე მოდთან"
2012-05-02 11:28
პარასკევს, 4 მაისს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, ნაჩვენები იქნება ერიკ რომერის ფილმი “ღამე მოდთან” (1969). მონაწილეობენ: ჟან–ლუი ტრენტინიანი, ფრანსუაზ ფაბიანი, მარი–კრისტიან ბარო.
ფილმის ჩვენება ხორციელდება საზოგადოებრივი მაუწყებლის პირველი არხის ხელშეწყობით.
დასწრება თავისუფალია.

ფრიდრიხ ჰაიეკი და თანამედროვეობა
2012-05-02 17:21
8 მაისი„ ავსტრიული ეკონომიკური სკოლის“ წარმომადგენლის, ფრიდრიხ ჰაიეკის დაბადების დღეა. ილიას სახელმწიფო უნივერსიტეტი მართავს ღონისძიებას, მიძღვნილს ფრიდრიხ ჰაიეკის დაბადებიდან 113-ე წლისთავისადმი.
ლექციას “ფრიდრიხ ჰაიეკი და თანამედროვეობა” წაიკითხავს თენგიზ ვერულავა.
წარმოდგენილი იქნება დოკუმენტური ფილმის “ფრიდრიხ ჰაიეკი” პირველი ნაწილი.
ღონისძიება გაიმართება 8 მაისს, 12.00 საათზე, ილიას სახელმწიფო უნივერსიტეტის 207-ე აუდიტორიაში (ი. ჭავჭავაძის გამზ.32).

ლიტერატურული ეკრანიზაცია ილიაუნიში
2012-05-02 17:31
ილიას სახელმწიფო უნივერსიტეტის ავსტრიული კულტურის ცენტრი გიწვევთ
სტენლი კუბრიკის გახმაურებული ფილმის, „ფართოდ დახუჭული თვალებით“ ჩვენებაზე (გერმანულ ენაზე, ტომ კრუზისა და ნიკოლ კიდმანის მონაწილეობით.) ფილმი ცნობილი ავსტრიელი მწერლის, არტურ შნიცლერის ნოველის „Traumnovelle“ ლიტერატურულ ეკრანიზაციას წარმოადგენს.
ღონისძიება ეძღვნება არტურ შნიცლერის დაბადებიდან 150 წლის იუბილეს.
ჩვენება გაიმართება 5 მაისს, 15.00 საათზე A-101 აუდიტორიაში (ი. ჭავჭავაძის გამზ. 32).

მხატვრული კითხვის საღამო ილიაუნის თეატრში
2012-05-02 17:39
ავსტრიული კულტურის ცენტრისა და ილიაუნის თეატრის ერთობლივი პროექტის ფარგლებში უნივერსიტეტს ეწვევა ცნობილი ავსტრიელი მსახიობი და რეჟისორი მარტინ ვალცი, რომელიც წაიკითხავს ავსტრიელი მწერლის, არტურ შნიცლერის (15.05.1862- 21.10.1931) ნაწარმოებს „Traumnovelle“ (გერმანულ ენაზე).
საღამო ეძღვნება არტურ შნიცლერის დაბადებიდან 150 წლის იუბილეს.
ღონისძიება გაიმართება 15 მაისს ილიაუნის თეატრში, ჭავჭავაძის გამზ. 32.
დასაწყისი19.00 სთ.
დასწრებ ათავისუფალია.

ღონისძიება იტალიის კულტურის ცენტრში
2012-05-03 17:35
პარასკევს, 4 მაისს, 17:30 საათზე, იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის ქ. 3/5, კორპუსი 3, ოთახი H 109) ჩატარდება პროფ. ნოდარ ლადარიას სემინარი ”დანტეს განმარტებანი” (ქართულ ენაზე).
დასწრება თავისუფალია.

ასწავლე და ისწავლე საქართველოსთან ერთად
2012-05-07 12:16
10 მაისს, 12.00 საათზე, G კორპუსის 106 – ე აუდიტორიაში (ყოფილი ენციკლოპედიის შენობა, გ. წერეთლის 2) გაიმართება პრეზენტაცია პროგრამისა „ასწავლე და ისწავლე საქართველოსთან ერთად“.
პრეზიდენტის მიერ ინიცირებული პროგრამა „ასწავლე და ისწავლე საქართველოსთან ერთად“, რომელსაც უკვე ორი წელია ახორციელებს განათლებისა და მეცნიერების სამინისტრო, აცხადებს მონაწილეთა მიღებას ინგლისური ენის სწავლების მსურველთათვის ქვემო ქართლის, სამცხე-ჯავახეთისა და მაღალმთიანი რეგიონების საჯარო სკოლებისათვის. პროგრამაში მონაწილეობისათვის კანდიდატები უნდა ფლობდნენ ინგლისურ ენას. მსურველებს, ვისაც ექნებათ ბაკალავრის ხარისხი ნებისმიერ დისციპლინაში და მინიმუმ ერთი წლის მანძილზე იმუშავებენ რეგიონის საჯარო სკოლაში ინგლისური ენის მოხალისე-მასწავლებლად, სახელმწიფო გრანტის ფარგლებში დაუფინანსდებათ მაგისტრატურაში სწავლა. შერჩეული მონაწილეები, საჯარო სკოლაში მუშაობის პერიოდში, მიიღებენ ყოველთვიურ სტიპენდიას 500 ლარის ოდენობით.
დამატებითი ინფორმაციისთვის, ეწვიეთ ვებ-გვერდს www.tlg.gov.ge (ქართული ვერსია) ან მოგვწერეთ ელ.ფოსტაზე: contact@tlg.gov.ge.
